300 



Ælm. Ogsaa Skærmblomstret Ælm {Ulmus lævis Pall.) findes 

 nu og da plantet i Danmark; dens Blomster (og Frugter) adskiller 

 sig fra de to andre Arters ved at være langstilkede, og Frugterne 

 er randhaarede. 



Tav. 366. Fig. 1. Gren med Blade og Frugter. Fig. 2. Blomst (Vi). Fig. 3. 

 Frugt (Vi). Fig. 4. Gren i Blomstring. 



BØGEFAMILIEN, FAGÅCEÆ. 



367. Bøg, Fagus silvatica L. 

 N. Bøk. 



Først i en forholdsvis sén Tid er Bøgen indvandret til de 

 nordiske Lande, og det menes, at den endnu ikke har naaet den 

 Grænse imod Nord i Norge og Sverige, som dens Natur kan til- 

 lade den. For Tiden vokser den kun i disse Landes sydlige Dele, 

 i Norge langs Kysten fra den svenske Grænse indtil Grimstad 

 samt i en isoleret Forekomst paa Vestkysten lidt Nord for Bergen; 

 og blot paa en ringe Del af det Omraade, indenfor hvilket Bøgen 

 er udbredt i disse to Lande, saaledes i Skaane, danner den Skove af 

 større Udstrækning; i Norge findes kun nogle faa og temmelig 

 ubetydelige Bøgeskove (den mest bekendte er den ved Larvik). 

 Anderledes i Danmark! Her spiller Bøgen blandt alle vore skov- 

 dannende Træer langt den største Rolle ; i de fleste Egne af Landet, 

 hvor der overhovedet findes Skove af mere betydelig Udstrækning 

 og af anselig Alder, er det især Bøgen, der paatrykker dem det 

 vel kendte Præg. Af hele Danmarks bevoksede Skovareal ind- 

 tager Bøgen for Tiden ca. 40 %. Saadan har det ikke været alle 

 Dage. Der har været Tider, som endda ikke er fjærne, paa hvilke 

 vore Skove var Blandingsskove af flere Træarter, navnlig Eg var 

 toneangivende. Men Bøgen har trængt Egen stærkt tilbage; kun til 

 ganske enkelte Steder, saaledes Læsø og Bornholm, er Bøgen end- 

 nu ikke ved egen Hjælp trængt frem. Og dette mærkelige Fæno- 

 men forstaas bedst ved Betragtning af visse Ejendommeligheder i 

 Bøgens Natur. 



Voksende under gunstige Forhold (i passende næringsrig og 

 ikke for fugtig Jordbund) bliver Bøgen et meget anseligt Træ, 

 endog over 30 m. Dens ranke Stamme har en smuk, lysegraa og 



